בראמשה

בראמשה (בגרמנית: Bramsche) היא עיר במחוז אוסנבריק שבסקסוניה התחתונה, גרמניה. העיר נמצאת כ-20 ק"מ צפונית לעיר אוסנבריק, בשנת 2018 מנתה אוכלוסיית העיר כ-30,952 תושבים.

 היסטוריה 
בסבירות גבוהה התרחשה ביישוב קלקריזה, השוכן בתחומי העיר בראמשה, קרב יער הטויטובורג בשנת 9 לספירה. מאז 1987 נערכות באתר חפירות ארכאולוגיות שיטתיות. לצד עדויות לקרב צבאי משמעותי בין הגרמאנים לרומאים, נמצאו במקום שרידים של חומת ביצורים. מאחר שלא נמצאו ממצאים מאוחרים יותר הקשורים לאירועים הקרביים, הסברה היא שהקרב אכן התרחש באזור זה. מאז 1993 פועל במקום מוזיאון, המציג רבים מהממצאים שנמצאו באתר.

התפתחות היישוב בראמשה החלה בתקופת שלטונו של קרל הגדול (768–814). האזכור התיעודי הראשון של היישוב מופיע בשנת 1097, אז הוזכרה כקהילה כנסייתית בשם "Bramezche" (שם שנוצר מהמילים "Bram" שמשמעותה סבך שיחים, ו-"Esch" שמשמעותו שטח חקלאי).

בשנת 1225 הועבר היישוב, כמתנה של המלך היינריך השביעי, לשלטון הבישופות של אוסנבריק. ב-1615/1617 זכה היישוב למעמד של עיירה (Flecken), וב-1818 הוענק לו מעמד של עיר. בשנת 1929 קיבלה בראמשה זכויות עירוניות מלאות.

ממוזער|מוזיאון תעשיית האריגים

בימי הביניים התפרסמה בראמשה בזכות מסורת רבת שנים של תעשיית האריגים. מסורת זו מונצחת כיום במוזיאון תעשיית האריגים בבראמשה. דמות בולטת בהיסטוריה של התעשייה הייתה יוסטוס מזר מאוסנבריק, שתרם רבות לגילדת האריגים בכך שיזם בשנת 1767 סדר תקנות חדש לגילדה. הוא גם דאג למתן הלוואה ללא ריבית לבניית מחסן חדש. בשנת 1781, כאשר רוב המלאי עלה באש, ערֵב מזר באופן אישי להלוואה נוספת שהצילה את תעשיית האריגים. בשנת 2002 הונצח מזר בעיר באמצעות קריאת כיכר ורחוב על שמו.

בראמשה השתייכה מבחינה טריטוריאלית לדיוקסיית אוסנבריק עד 1802. בתקופת הכיבוש הצרפתי תחת שלטון נפוליאון בונפרטה (1814-1806), הייתה העיר תחת שליטה צרפתית. לאחר קונגרס וינה הפכה לחלק מממלכת הנובר, וכאשר זו הובסה בשנת 1866, סופחה לממלכת פרוסיה.

בשנת 1928 נכשל ניסיון להקים סניף מקומי של המפלגה הנאצית (NSDAP) בבראמשה. עם זאת, ב-1929 הוקם סניף כזה בקהילה השכנה אכמר, שהייתה עצמאית אז. ב-1 בספטמבר 1930, במהלך אירוע בעיר, התרחש עימות אלים שבו נרצח אדם. בעקבות כך נעצר הפושע ונידון למאסר.

 השתייכות טריטוריאלית 
בתקופת המחוז המנהל אוסנבריק (Landdrostei Osnabrück), השתייכה בראמשה לנפת פורדן (Amt Vörden) בין 1852 ל-1885. בשנת 1885 שולבה במחוז ברסנברוק שבמחוז המנהלי של אוסנבריק בפרוסיה. מאז הקמת מדינת סקסוניה התחתונה בשנת 1946, הפכה בראמשה לחלק ממחוז אוסנבריק. בשנת 1972 שולבה יחד עם כל הקהילות הסובבות למחוז זה.

 סיפוח יישובים 
ב-1 בינואר 1971 סופחה לעיר, הקהילה השכנה אכמר. ב-1 ביולי 1972 נוספו לה עשר קהילות נוספות, כולל קלקריזה, אנגטר, וסוגלן. כל היישובים האלה השתייכו בעבר למחוז ברסנברוק עד לפירוקו.

 התפתחות האוכלוסייה 
הנתונים הבאים מציגים את התפתחות האוכלוסייה בבראמשה לאורך השנים, בהתאמה למעמד הטריטוריאלי:

 שנה  אוכלוסייה 1961  22,728 1970  23,921 1987  24,225 1990  28,120 1995  30,724 2000  30,633 2005  31,006 2010  30,986 2015  36,013

 חלוקה מנהלית 
ממוזער|מנזר מאלגרטן בבראמשהבשנים 1971–1972 שולבו בעיר 12 רשויות עצמאיות לשעבר:
 אכמר
 בלקום
 אפה ומאלגרטן
 אנגטר
 אבינגהאוזן
 הספה
 קלקריזה – אתר קרב יער הטויטובורג
 לפנשטול
 פנטה
 שלפטראפ
 זוגלן
 אופן

 אקלים 
בראמשה נמצאת באזור האקלים הממוזג, המושפע מרוחות צפון-מערביות לחות שמקורן בים הצפוני. בטווח הרב-שנתי, הטמפרטורה הממוצעת בבראמשה נעה בין 10 ל-14 מעלות צלזיוס, וכמות המשקעים השנתית היא כ-700 מ"מ. בין מאי לאוגוסט ישנם בממוצע בין 30 ל-35 ימי קיץ (ימים שבהם הטמפרטורה עולה מעל 25 מעלות). בתקופה זו, הטמפרטורות עשויות לעלות לעיתים קרובות מעל 32 מעלות. בלילות הקיץ הטמפרטורות לעיתים קרובות אינן יורדות מתחת ל-15–20 מעלות, כפי שקרה במהלך מספר שבועות בשנים 2003, 2006, 2011 ו-2013. הקיצים יכולים להיות יבשים מאוד או גשומים מאוד.

בשל מיקומה הייחודי של העיר בין הרי ויהן (Wiehengebirge) להרים הנמוכים של גהן (Gehn), בראמשה נמנעת לעיתים קרובות ממזג אוויר סוער. בקיץ, הלחות באוויר גבוהה, ורק במצבי רוחות מזרחיות האוויר הופך ליבש מאוד. מאחר שבראמשה נמצאת באזור מעבר לאקלים יבשתי, החורפים יכולים להיות גם קרים מאוד ומושלגים.

 ראשי העיר 
ראש עיריית בראמשה הוא היינר פהלמן (SPD), שנבחר מחדש ב-2021. הוא נבחר לראשונה במאי 2014 עם 63.0% מהקולות.תוצאות הבחירות הישירות ב-25 במאי 2014 בסקסוניה התחתונה , תאריך גישה: 9 בנובמבר 2014 קודמתו, ליזל הלטרמן (SPD), לא התמודדה לכהונה נוספת.
שנהאוכלוסייה196122,728197023,921198724,225199028,120199530,724200030,633200531,006201030,986201536,013

 ערים תאומות 
בראמשה היא עיר תאומה ל:


  (בה אף קיימת כיכר הקרויה על שם בראמשה)


שמאל|ממוזער|151x151 פיקסלים|פטר אורבן, 2016

 אישים ידועים 
 פטר אורבן (נולד ב-1948), מוזיקאי ומגיש רדיו וטלוויזיה
 זימון טוטינג (נולד ב-1986), כדורגלן

 קישורים חיצוניים 

 מראות פנורמיים של בראמשה
 פעם: ההולנדים של בראמשה

הערות שוליים 

קטגוריה:סקסוניה התחתונה: ערים